CELEX: 32014R0005
Language: sl
Date: 2014-01-06 00:00:00
Title: Uredba Komisije (EU) št. 5/2014 z dne 6. januarja 2014 o spremembi Direktive 2008/38/ES o uvedbi seznama predvidenih vrst uporabe krme za posebne prehranske namene  Besedilo velja za EGP

7.1.2014   
            
            
               SL
            
            
               Uradni list Evropske unije
            
            
               L 2/3
            
         UREDBA KOMISIJE (EU) št. 5/2014
   z dne 6. januarja 2014
   o spremembi Direktive 2008/38/ES o uvedbi seznama predvidenih vrst uporabe krme za posebne prehranske namene
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 767/2009 Evropskega parlamenta in Sveta z dne 13. julija 2009 o dajanju krme v promet in njeni uporabi, spremembi Uredbe (ES) št. 1831/2003 Evropskega parlamenta in Sveta in razveljavitvi Direktive Sveta 79/373/EGS, Direktive Komisije 80/511/EGS, direktiv Sveta 82/471/EGS, 83/228/EGS, 93/74/EGS, 93/113/ES in 96/25/ES ter Odločbe Komisije 2004/217/ES (1) in zlasti člena 10(5) Uredbe,
   ob upoštevanju naslednjega:
   
               (1)
            
            
               V skladu s členom 32(2) Uredbe (ES) št. 767/2009 je Komisija pred 1. septembrom 2010 prejela več vlog za izdajo dovoljenja in za posodobitev seznama predvidenih vrst uporabe iz člena 10 navedene uredbe.
            
         
               (2)
            
            
               Nekatere izmed navedenih vlog zadevajo spremembe pogojev v zvezi s posebnima prehranskima namenoma „Ponovno uvajanje normalne prehrane, okrevanje“ za pse in „Ustalitev fiziološke prebave“ za krmo, ki lahko vsebuje dodatke v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici, kot je opredeljeno v členu 8(2) Uredbe (ES) št. 767/2009. Druge vloge se nanašajo na nove posebne prehranske namene glede na zahteve, določene v členu 8(2) Uredbe (ES) št. 767/2009.
            
         
               (3)
            
            
               Poleg tega je v skladu s členom 10 Uredbe (ES) št. 767/2009 Komisija prejela vlogo za vključitev posebnega prehranskega namena „Zmanjšanje ravni joda v krmi v primeru hipertiroze“ za mačke.
            
         
               (4)
            
            
               Poseben način krmljenja je dajanje bolusa. Da bi zagotovili ustrezno in varno uporabo bolusa kot krme za posebne prehranske namene, bi bilo treba določiti splošne zahteve za pogoje, povezane z nekaterimi predvidenimi vrstami uporabe.
            
         
               (5)
            
            
               Komisija je državam članicam dala na voljo vse vloge, vključno z dokumentacijami.
            
         
               (6)
            
            
               Dokumentacije, priložene vlogam, dokazujejo, da posebna sestava zadevne krme ustreza posebnim predvidenim prehranskim namenom „Ponovno uvajanje normalne prehrane, okrevanje“ za pse, „Ustalitev fiziološke prebave“, „Zmanjšanje ravni joda v krmi v primeru hipertiroze“ za mačke, „Podpora pripravi na športne napore in okrevanju po njih“ za enoprste kopitarje, „Nadomeščanje nezadostne razpoložljivosti železa po rojstvu“ za sesne pujske in teleta, „Podpora obnovi kopit, parkljev in kože“ za konje, prežvekovalce in prašiče, „Podpora pripravam na estrus in razmnoževanje“ za sesalce in ptice ter „Dolgoročno zagotavljanje elementov v sledovih in/ali vitaminov za pašne živali“ za prežvekovalce s funkcionalnim vampom.
            
         
               (7)
            
            
               Poleg tega je ocena pokazala, da zadevna krma nima škodljivih učinkov na zdravje živali ali ljudi, na okolje ali na dobrobit živali. Ocena dokumentacije je vključevala preverjanje, ali opredelitev „visoka raven določenega krmnega dodatka“ pomeni pomembno raven zadevnega dodatka, ki je blizu ustrezne določene najvišje vsebnosti v popolni krmni mešanici, vendar ne presega te vsebnosti.
            
         
               (8)
            
            
               Vloge so zato veljavne, posebne prehranske namene bi bilo treba dodati na seznam predvidenih vrst uporabe, pogoje, povezane s posebnima prehranskima namenoma „Ponovno uvajanje normalne prehrane, okrevanje“ in „Ustalitev fiziološke prebave“, pa bi bilo treba spremeniti.
            
         
               (9)
            
            
               Direktivo 2008/38/ES bi bilo zato treba ustrezno spremeniti.
            
         
               (10)
            
            
               Ker ni varnostnih razlogov, zaradi katerih bi morale spremembe za krmo, ki je trenutno zakonito na trgu, začeti veljati takoj, je primerno zagotoviti prehodno obdobje, da se lahko zainteresirane strani pripravijo na izpolnjevanje novih zahtev.
            
         
               (11)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Priloga I k Direktivi 2008/38/ES se spremeni v skladu s Prilogo k tej uredbi.
   Člen 2
   Krma, vključena v Prilogo k tej uredbi in navedena v členu 8(2) Uredbe (ES) št. 767/2009, ki je že bila zakonito dana na trg pred 1. septembrom 2010 ter proizvedena in označena pred 27. julijem 2014, se lahko še naprej daje na trg in uporablja do porabe obstoječih zalog. Če je krma namenjena hišnim živalim, je datum iz zadnjega stavka 27. januar 2016.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. januarja 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 229, 1.9.2009, str. 1.
   
      PRILOGA
      Priloga I k Direktivi 2008/38/ES se spremeni:
      
                  1.
               
               
                  V delu A se doda naslednja točka:
                  
                              „10.
                           
                           
                              Kadar se krma za posebne prehranske namene daje na trg v obliki bolusa, ki je posamično krmilo ali dopolnilna krmna mešanica, namenjena individualnemu oralnemu vnosu s prisilno krmo, mora biti na oznaki krme, če je to primerno, navedeno najdaljše neprekinjeno obdobje sproščanja bolusa in dnevna stopnja sproščanja za vsak dodatek, za katerega je določena najvišja vsebnost v popolni krmni mešanici. Nosilec dejavnosti poslovanja s krmo, ki daje bolus na trg, na zahtevo pristojnega organa predloži dokazilo, da dnevna razpoložljiva raven dodatka v prebavnem traktu ne bo presegla, če je primerno, najvišje vsebnosti dodatka, določene na kilogram popolne krmne mešanice v celotnem obdobju krmljenja (učinek počasnega sproščanja). Priporočljivo je, da krmo v obliki bolusa daje veterinar ali druga pristojna oseba.“
                           
                        
            
                  2.
               
               
                  Del B se spremeni:
                  
                              Poseben prehranski namen
                           
                           
                              Osnovne prehranske značilnosti
                           
                           
                              Vrsta ali kategorija živali
                           
                           
                              Deklaracije za označevanje
                           
                           
                              Priporočeni rok
                           
                           
                              Druge določbe
                           
                        
                              (a)
                           
                           
                              Med vrstico za poseben prehranski namen „Uravnavanje presnove lipidov v primeru hiperlipidemije“ in vrstico za poseben prehranski namen „Znižanje bakra v jetrih“ se vstavi naslednja vrstica:
                              
                                          „Zmanjšanje ravni joda v krmi v primeru hipertiroze
                                       
                                       
                                          Omejena raven joda: največ 0,26 mg/kg popolne mešanice hrane za hišne živali z vsebnostjo vlage 12 %
                                       
                                       
                                          Mačke
                                       
                                       
                                          Celokupni jod
                                       
                                       
                                          Na začetku do 3 mesecev
                                       
                                       
                                          Na označbi navedite: ‚Pred uporabo ali pred podaljšanjem obdobja uporabe se je priporočljivo posvetovati z veterinarjem.‘ “
                                       
                                    
                        
                              (b)
                           
                           
                              Vrstica za poseben prehranski namen „Ponovno uvajanje normalne prehrane, okrevanje“, za vrsto ali kategorijo živali: „Psi in mačke“, se nadomesti z naslednjim:
                              
                                          „Ponovno uvajanje normalne prehrane, okrevanje (1)
                                          
                                       
                                       
                                          Visoka kaloričnost, velika koncentracija bistvenih hranilnih snovi in hitro prebavljive sestavine
                                       
                                       
                                          Psi in mačke
                                       
                                       
                                          
                                                      —
                                                   
                                                   
                                                      Hitro prebavljive sestavine, obdelane po potrebi
                                                   
                                                
                                                      —
                                                   
                                                   
                                                      Energetska vrednost
                                                   
                                                
                                                      —
                                                   
                                                   
                                                      Vsebnost n-3 in n-6 maščobnih kislin (če so dodane)
                                                   
                                                
                                       
                                          Do vzpostavitve prvotnega stanja
                                       
                                       
                                          Če se posebej zahteva dajanje krme po sondi, na označbi navedite: ‚Uporaba pod nadzorom veterinarja.‘
                                       
                                    
                                          Enterococcus faecium DSM 10663/NCIMB 10415 (E1707)
                                          Dopolnilna krmna mešanica lahko vsebuje krmne dodatke iz funkcionalne skupine ‚stabilizatorji mikroflore‘ v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici.
                                       
                                       
                                          Psi
                                       
                                       
                                          Ime in dodana količina stabilizatorja mikroflore
                                       
                                       
                                          10 do 15 dni
                                       
                                       
                                          
                                                      —
                                                   
                                                   
                                                      Navodila za uporabo krme zagotavljajo, da se upošteva zakonsko določena najvišja vsebnost stabilizatorjev mikroflore za popolno krmno mešanico.
                                                   
                                                
                                                      —
                                                   
                                                   
                                                      Na označbi navedite: ‚Pred uporabo ali pred podaljšanjem obdobja uporabe se je priporočljivo posvetovati z veterinarjem.‘
                                                   
                                                
                                    
                        
                              (c)
                           
                           
                              Vrstica za poseben prehranski namen „Ustalitev fiziološke prebave“ se nadomesti z naslednjim:
                              
                                          „Ustalitev fiziološke prebave
                                       
                                       
                                          Nizka sposobnost puferiranja in hitro prebavljive sestavine
                                       
                                       
                                          Pujski
                                       
                                       
                                          
                                                      —
                                                   
                                                   
                                                      Hitro prebavljive sestavine, obdelane po potrebi
                                                   
                                                
                                                      —
                                                   
                                                   
                                                      Sposobnost puferiranja
                                                   
                                                
                                                      —
                                                   
                                                   
                                                      Vir(-i) sredstev za strjevanje (če so dodana)
                                                   
                                                
                                                      —
                                                   
                                                   
                                                      Vir(-i) sluznih snovi (če so dodane)
                                                   
                                                
                                       
                                          2 do 4 tedne
                                       
                                       
                                          Na označbi navedite:
                                          ‚V primeru tveganja prebavnih motenj, med njimi ali po njih.‘
                                       
                                    
                                          Hitro prebavljive sestavine
                                       
                                       
                                          Prašiči
                                       
                                       
                                          
                                                      —
                                                   
                                                   
                                                      Hitro prebavljive sestavine, obdelane po potrebi
                                                   
                                                
                                                      —
                                                   
                                                   
                                                      Vir(-i) sredstev za strjevanje (če so dodana)
                                                   
                                                
                                                      —
                                                   
                                                   
                                                      Vir(-i) sluznih snovi (če so dodane)
                                                   
                                                
                                    
                                          Krmni dodatki iz funkcionalne skupine ‚stabilizatorji mikroflore‘ iz kategorije ‚zootehnični dodatki‘ iz Priloge I k Uredbi (ES) št. 1831/2003.
                                          Dopolnilna krmna mešanica lahko vsebuje krmne dodatke iz funkcionalne skupine ‚stabilizatorji mikroflore‘ v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici.
                                       
                                       
                                          Živalske vrste, za katere je dovoljena uporaba stabilizatorjev mikroflore
                                       
                                       
                                          Ime in dodana količina stabilizatorja mikroflore
                                       
                                       
                                          Do 4 tedne
                                       
                                       
                                          Na označbi krme navedite:
                                          
                                                      1.
                                                   
                                                   
                                                      ‚V primeru tveganja prebavnih motenj, med njimi ali po njih.‘
                                                   
                                                
                                                      2.
                                                   
                                                   
                                                      Po potrebi: ‚Krma vsebuje stabilizatorje mikroflore v koncentraciji, ki je več kot 100-krat višja od dovoljene najvišje vsebnosti v popolni krmni mešanici.‘
                                                   
                                                Navodila za uporabo krme zagotavljajo, da se upošteva zakonsko določena najvišja vsebnost stabilizatorjev mikroflore za popolno krmno mešanico.“
                                       
                                    
                        
                              (d)
                           
                           
                              Med vrstico za poseben prehranski namen „Zmanjšanje tveganja za acidozo“ in vrstico za poseben prehranski namen „Ohranjanje ravnovesja med vodo in elektroliti“ se vstavijo naslednje vrstice:
                              
                                          „Dolgoročno zagotavljanje elementov v sledovih in/ali vitaminov za pašne živali
                                       
                                       
                                          Visoka raven
                                          
                                                      —
                                                   
                                                   
                                                      elementov v sledovih
                                                      in/ali
                                                   
                                                
                                                      —
                                                   
                                                   
                                                      vitaminov, provitaminov in kemijsko natančno opredeljenih snovi s podobnimi učinki.
                                                   
                                                Dopolnilna krmna mešanica lahko vsebuje krmne dodatke v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici.
                                       
                                       
                                          Prežvekovalci s funkcionalnim vampom
                                       
                                       
                                          
                                                      —
                                                   
                                                   
                                                      Ime in skupna količina vsakega od dodanih elementov v sledovih, vitaminov, provitaminov in kemijsko natančno opredeljenih snovi s podobnimi učinki.
                                                   
                                                
                                                      —
                                                   
                                                   
                                                      Dnevna stopnja sproščanja za vsak element v sledovih in/ali vitamina, če se uporablja bolus.
                                                   
                                                
                                                      —
                                                   
                                                   
                                                      Najdaljše neprekinjeno obdobje sproščanja elementa v sledovih ali vitamina, če se uporablja bolus.
                                                   
                                                
                                       
                                          Do 12 mesecev
                                       
                                       
                                          
                                                      —
                                                   
                                                   
                                                      Uporaba v obliki bolusa je dovoljena. Bolus lahko vsebuje do 20 % železa v inertni, biološko razpoložljivi obliki, da se poveča njegova gostota.
                                                   
                                                
                                                      —
                                                   
                                                   
                                                      Na označbi krme navedite:
                                                      
                                                                  ‚—
                                                               
                                                               
                                                                  Hkratnemu dodajanju dodatkov z najvišjo vsebnostjo iz drugih virov tistim dodatkom, ki so vključeni v bolus, če je relevantno, se je treba izogibati.
                                                               
                                                            
                                                                  —
                                                               
                                                               
                                                                  Pred uporabo se je priporočljivo posvetovati z veterinarjem ali nutricionistom glede:
                                                                  
                                                                              1.
                                                                           
                                                                           
                                                                              ravnovesja elementov v sledovih v dnevnem obroku;
                                                                           
                                                                        
                                                                              2.
                                                                           
                                                                           
                                                                              statusa črede glede elementov v sledovih.
                                                                           
                                                                        
                                                            
                                                                  —
                                                               
                                                               
                                                                  Bolus vsebuje X % inertnega železa, da se poveča njegova gostota, če je to relevantno.‘
                                                               
                                                            
                                                
                                    
                                          Nadomeščanje nezadostne razpoložljivosti železa po rojstvu
                                       
                                       
                                          Visoka raven železovih spojin, odobrenih v funkcionalni skupini ‚sestavine elementov v sledovih‘ kategorije ‚nutritivni dodatki‘ iz Priloge I k Uredbi (ES) št. 1831/2003.
                                          Dopolnilna krmna mešanica lahko vsebuje železo v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici.
                                       
                                       
                                          Sesni pujski in teleta
                                       
                                       
                                          Celokupna vsebnost železa
                                       
                                       
                                          Po rojstvu do 3 tednov
                                       
                                       
                                          Navodila za uporabo krme zagotavljajo, da se upoštevajo zakonsko določene najvišje vsebnosti železa za popolno krmno mešanico.
                                       
                                    
                                          Podpora obnovi kopit, parkljev in kože
                                       
                                       
                                          Visoka raven cinka.
                                          Dopolnilna krmna mešanica lahko vsebuje cink v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici.
                                       
                                       
                                          Konji, prežvekovalci in prašiči
                                       
                                       
                                          Skupna količina
                                          
                                                      —
                                                   
                                                   
                                                      cinka
                                                   
                                                
                                                      —
                                                   
                                                   
                                                      metionina
                                                   
                                                
                                       
                                          Do 8 tednov
                                       
                                       
                                          Navodila za uporabo krme zagotavljajo, da se upoštevajo zakonsko določene najvišje vsebnosti cinka za popolno krmno mešanico.
                                       
                                    
                                          Podpora pripravam na estrus in razmnoževanje
                                       
                                       
                                          
                                                      —
                                                   
                                                   
                                                      Visoka raven selena in
                                                      najmanjša vsebnost vitamina E na kg popolne krmne mešanice z vsebnostjo vlage 12 %: 53 mg za prašiče, 35 mg za zajce in 88 mg za pse, mačke in nerce,
                                                      najmanjša vsebnost vitamina E na žival in dan: 100 mg za ovce, 300 mg za govedo in 1 100 mg za konje
                                                      ali
                                                   
                                                
                                                      —
                                                   
                                                   
                                                      visoke ravni vitamina A
                                                      in/ali vitamina D in/ali
                                                      najmanjša vsebnost beta karotena: 300 mg na žival na dan.
                                                   
                                                Dopolnilna krmna mešanica lahko vsebuje selen, vitamin A in D v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici.
                                       
                                       
                                          Sesalci
                                       
                                       
                                          Imena in skupna količina vsakega dodanega elementa v sledovih in vitamina.
                                       
                                       
                                          
                                                      —
                                                   
                                                   
                                                      Krave: 2 tedna pred koncem brejosti, dokler ni potrjena naslednja brejost.
                                                   
                                                
                                                      —
                                                   
                                                   
                                                      Svinje: 7 dni pred kotitvijo do 3 dni po njej in 7 dni pred parjenjem do 3 dni po njem.
                                                   
                                                
                                                      —
                                                   
                                                   
                                                      Ostale samice sesalcev: od zadnjega dela brej osti, dokler ni potrjena naslednja brejost.
                                                   
                                                
                                                      —
                                                   
                                                   
                                                      Samci: v obdobjih dejavnosti razmnoževanja.
                                                   
                                                
                                       
                                          
                                                      —
                                                   
                                                   
                                                      Navodila za uporabo krme zagotavljajo, da se upoštevajo zadevne zakonsko določene najvišje vsebnosti za popolno krmno mešanico.
                                                   
                                                
                                                      —
                                                   
                                                   
                                                      Na označbi krme navedite:
                                                      ‚Navodila o primerih, ko je uporaba krme primerna.‘ “
                                                   
                                                
                                    
                                          
                                                      —
                                                   
                                                   
                                                      Visoke ravni vitamina A in/ali vitamina D
                                                      ali
                                                   
                                                
                                                      —
                                                   
                                                   
                                                      visoke ravni selena in/ali cinka in/ali najmanjša vsebnost vitamina E: 44 mg/kg popolne krmne mešanice z vsebnostjo vlage 12 %.
                                                   
                                                Dopolnilna krmna mešanica lahko vsebuje selen, cink, vitamin A in D v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici.
                                       
                                       
                                          Ptice
                                       
                                       
                                          Imena in skupne količine vsakega dodanega elementa v sledovih in vitaminov.
                                       
                                       
                                          
                                                      —
                                                   
                                                   
                                                      Za samice: med estrusom.
                                                   
                                                
                                                      —
                                                   
                                                   
                                                      Za samce: v obdobjih dejavnosti razmnoževanja.
                                                   
                                                
                                    
                        
                              (e)
                           
                           
                              Med vrstico za poseben prehranski namen „Izravnava izgube elektrolitov po močnem znojenju“ in vrstico za poseben prehranski namen „Uvajanje normalne prehrane po bolezni, okrevanje“ za vrsto ali kategorijo živali: „Kopitarji“, se vstavi naslednja vrstica:
                              
                                          „Podpora pripravi na športne napore in okrevanju po njih
                                       
                                       
                                          Visoka stopnja selena in minimalna vsebnost vitamina E: 50 mg/kg popolne krmne mešanice z vsebnostjo vlage 12 %.
                                          Dopolnilna krmna mešanica lahko vsebuje spojine selena v koncentraciji, ki je več kot 100-krat višja od ustrezne določene najvišje vsebnosti v popolni krmni mešanici.
                                       
                                       
                                          Enoprsti kopitarji
                                       
                                       
                                          Skupna količina
                                          
                                                      —
                                                   
                                                   
                                                      vitamina E,
                                                   
                                                
                                                      —
                                                   
                                                   
                                                      selena.
                                                   
                                                
                                       
                                          Do 8 tednov pred športnim naporom – do 4 tedne po športnem naporu
                                       
                                       
                                          Navodila za uporabo krme zagotavljajo, da se upoštevajo zakonsko določene najvišje vsebnosti selena za popolno krmno mešanico.“
                                       
                                    
                        
            
         (1)  Proizvajalec lahko dopolni poseben prehranski namen z navedbo ‚Hepatitična lipidoza mačk‘.“